Uznesenie Súdneho dvora (šiesta komora) z 12. decembra 2019 – Vans/EUIPO
(spojené veci C‑123/19 P a C‑125/19 P)(1)
„Odvolanie – Ochranná známka Európskej únie – Námietkové konanie – Späťvzatie námietky – Odvolanie, ktoré sa stalo bezpredmetným – Zastavenie konania – Trovy konania“
1.      Odvolanie – Záujem na konaní – Podmienka – Odvolanie, ktoré môže priniesť prospech účastníkovi, ktorý ho podal – Námietkové konanie – Späťvzatie námietky voči zápisu dotknutých prihlasovaných ochranných známok – Odvolania, ktoré sa stali bezpredmetnými – Zastavenie konania
(článok 256 ods. 1 ZFEÚ; Štatút Súdneho dvora, článok 56 druhý odsek; Rokovací poriadok Súdneho dvora, článok 149 a článok 190 ods. 1)
(pozri body 20 – 24)
2.      Súdne konanie – Trovy konania – Bremeno – Zohľadnenie požiadaviek spravodlivého zaobchádzania – Uloženie povinnosti, aby každý z účastníkov konania znášal svoje vlastné trovy konania týkajúce sa konania o odvolaní
(Rokovací poriadok Súdneho dvora, články 142, 149, článok 184 ods. 1, 2 a 4 a článok 190)
(pozri body 25 – 33)
Výrok
1.
Konanie o odvolaniach sa zastavuje.
2.
Vans Inc., Deichmann SE a Úrad Európskej únie pre duševné vlastníctvo (EUIPO) znášajú vlastné trovy konania.
1 Ú. v. EÚ C 220, 1.7.2019.